Diari Oficial de la Generalitat Valenciana


Sumari del DOGV 6399, del 17-11-2010 (2010/12412)

Informació pública del Pla de Participació Pública del Pla General i de l'estudi de paisatge.
---------------------------------------------------------------------------------------------

### Dades del document

Número de DOGV
:   6399

Data del DOGV
:   17-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12814


Data del document
:   26-10-2010

Organisme emissor
:   Ajuntament d'Aielo de Rugat

Tipus de document
:   Anunci

Descriptors 

:   * Aielo de Rugat
    * administració local
    * pla d'urbanisme

Informació pública del Pla de Participació Pública del Pla General i de l'estudi de paisatge. [2010/12422]  
El Ple de l'Ajuntament d'Aielo de Rugat, en la sessió celebrada en data 18 d'octubre de 2010, amb l'objectiu d'iniciar el procés de participació pública del Pla General, en compliment de la legislació estatal i autonòmica, ha elaborat el Pla de Participació Pública que acompanya al Pla General, el qual estableix la seqüència de tramitació de la documentació necessària per a l'aprovació definitiva del Pla General i identifica les distintes etapes i els actors que intervenen en cada una d'aquestes etapes.  
Els articles 9.2 de la Llei 9/2006, de 28 de abril, sobre Avaluació dels Efectes de Determinats Plans i Programes en el Medi Ambient, de forma implícita, i 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa, estableixen la necessitat que els plans generals incorporen processos de participació de la ciutadania en la presa de decisions ambientals, de planejament i de paisatge, respectivament.  
Atés que la participació pública en relació amb la tramitació del Pla General i els processos de presa de decisions que comporta es necessària, en virtut del que s'ha expressat al paràgraf anterior, i les referències sobre la participació pública en matèria de medi ambient i planificació territorial i urbanística incloses en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com a la Llei 8/2007, de 28 de maig, del Sòl, i la Llei 11/2008, de 3 de juliol de 2008, de la Generalitat, de Participació Ciutadana de la Comunitat Valenciana.  
El Ple de l'Ajuntament d'Aielo de Rugat, en virtut de la Resolució de 15 de octubre de 2010, en referència al Pla de Participació Pública que acompanya a la tramitació del Pla General, estableix els següents acords:  
Primer. Aprovar el Pla de Participació Pública del Pla General d'Aielo de Rugat, d'acord amb l'establit en els articles esmentats al segon i tercer paràgrafs.  
Segon. Comunicar i difondre el Pla de Participació Pública que forma part de la documentació del Pla General, mitjançant els següents mecanismes.  
a) Inserció del present anunci al tauler d'edictes de l'Ajuntament, i en el Diari Oficial de la Comunitat Valenciana.  
b) Inserció del Pla de Participació Pública en la pàgina web municipal ().  
c) Enviament de comunicacions per correu certificat als organismes, associacions i grups socials que s'indiquen en l'esmentat pla de participació pública, en l'apartat relatiu a grups d'interès.  
d) El Pla de Participació Pública estarà disponible a la seu de l'Ajuntament d'Aielo de Rugat (c/ de Baix, 20) al Servici d'Urbanisme, en horari de 09.00 a 14.00 hores.   
Tercer. Establir el període d'al·legacions del Pla de Participació Pública dins dels 30 dies naturals des de la present publicació.  
Quart. Establir un període de 15 dies de duració, després de la publicació del present edicte, durant el qual les persones físiques o jurídiques puguen acreditar el compliment dels requisits que els corresponga establits en l'article 10.2 de la Llei 9/2006 o els requisits dels articles 2.2 i 23 de la Llei 27/2006, com a públic interessat.  
Cinquè. Comunicar l'inici de les activitats de participació pública mitjançant les activitats previstes en l'apartat següent, amb l'elaboració prèvia de l'estudi de paisatge mitjançant els mecanismes arreplegats en l'apartat segon.  
Sisè. Qualsevol persona pot participar en el desenvolupament de les activitats de participació i formular les observacions que estimen convenients mitjançant enquestes en les quals els participants puguen donar la seua opinió respecte a les unitats de paisatge i recursos paisatgístics del municipi, a través de la pàgina web municipal (www.aieloderugat.es) així com a la seu de l'Ajuntament d'Aielo de Rugat (c/ de Baix, 20) al Servici de Urbanisme, en horari de 09.00 a 14.00 hores, on estarà disponible la documentació en paper, durant un període de 30 dies des de la publicació del present edicte.  
Aielo de Rugat, 26 d'octubre de 2010.- L'alcalde: Jaime Soler Todolí